hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu es hu ru fr zh hu hu hu hu hu hu en en es es es es en hu de hu hu hu hu hu hu hu hu de hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Írta: MoziNéző | 2014,okt,16 | Filmhírek | 0 |
105 dokumentumfilm, 87 fikciós rövidfilm, 36 ismeretterjesztő film és 16 TV-játékfilm is látható a hétfőn kezdődött és vasárnapig tartó Magyar Filmhéten a Cinema City MOM Park mozi hat termében. Csütörtöktől minden nap 16-20 óra között a vetítések mellett a nagyközönség bekukkanthat a maszkmester, a szinkron, a virtuális 3D, valamint az animációs stúdiók világába, sőt, magukat is kipróbálhatják színészként, szinkronszínészként és animátorként.
Mosonyi Szabolcs, természetfilm rendező-operatőr két munkája is fut majd a Filmhéten: október 15-én, szerdán 12:15-kor vetítik az Endemica Hungarica című, négy éven át forgatott ismeretterjesztő filmet, amely olyan különleges állatokat, és azok viselkedését mutatja be, amelyek bár Európa szívében élnek, a Föld legritkább fajai közé tartoznak. Szombaton 15 órakor lesz látható a rendező Vad Szigetköz című filmje, amely azt mutatja be, az elmúlt húsz évben hogyan gyorsult fel az idő Magyarország nyugati kapujában: szélerőművek, autópályák, nagyvárosok, ipari parkok épültek mindenütt. Az épített környezet szorítását látva adódik a kérdés: megőrizheti-e az élővilág egykori gazdagságát? Tóth Zsolt Marcell filmje, Az időgyűrű ura, Rengetegben című epizódjában – csütörtökön 15 órakor és vasárnap 10:15-kor – pedig a hivatásos zenész, szenvedélyes pecás, amatőr természetbúvár és fanatikus tablet használó Varga Livius kalauzolja a nézőt a Kárpát-medencében térben is időben.
Novák Tamás Skrabski Fruzsinával közösen készített Fekete aranyláz című  dokumentumfilmjét – mely a  kilencvenes évek több ezer milliárdos üzletéről, az olajszőkítésről szól – szerdán 10 órakor láthatja a közönség. Ugyanez az alkotó páros készítette a Vérbírók című oknyomozó dokumentumfilmet, az 1956-os forradalom után ítélkező vérbírókról és áldozataikról. A megrázó erejű alkotást szerdán 14:45-kor és október 16-án 11 órakor vetítik a Filmhéten. Varga Ágota dokumentumfilm rendező, A tartótiszt című munkája szintén történelmi témájú. A szombaton 18:15-kor futó film teljesen új szemszögből mutatja be a Kádár-korszak állambiztonsági munkájának egy szeletét, amelyben először szólal meg az egykori tartótiszt. Miközben betekintünk a szigorúan titkos iratokba, a főhős szembesítik megfigyeltettjeivel is. A felek közti beszélgetések érzékeny pontokat feszegetnek és rávilágítanak arra, a kérdés a mai napig sem rendeződött.
A magyarok a Barcáért című filmje, mely október 17-én 19:30-kor lesz látható.
Köbli Norbert írta és Szász Attila rendezte A berni követ című TV-játékfilmet, amely az 1958-as berni magyar követség megtámadásának elképzelt történetét dolgozza el Kulka János főszereplésével. A fordulatos alkotás október 16-án 14 órakor, valamint szombaton 19:15-kor fut majd a Filmhéten. Madarász Isti rendezésben és Szabó Simon főszereplésével készült A legyőzhetetlenek című TV-játékfilmben – mely október 17-én 14:45-kor és szombaton 19.30-kor lesz megtekinthető – fiatalok egy csoportja rafting túrára indul, ám a kellemes hétvégi kaland lassan élet-halál harcba csap át.
A Filmhéten bemutatott filmek egyharmada a társ-szervező, a Nemzeti Média- és Hírközlési Hatóság Médiatanácsa által kezdeményezett Mecenatúra programban támogatott alkotás. Az alkotók 10 kategóriában pályázhatnak támogatásra. A program célja kulturális javaink megőrzése, azok filmre vitele és így új kulturális javak létrehozása. A támogatott alkotások között több már nemzetközi versenyen is díjat nyert.
A vetítések mellett csütörtöktől minden nap 16-20 óra között a nagyközönség bekukkanthat a maszkmester, a szinkron, a virtuális 3D, valamint az animációs stúdiók világába, sőt, magukat is kipróbálhatják színészként, szinkronszínészként s animátorként. A www.filmhet.hu internetes oldalon látható a teljes program.
Előző HARAG – premier előtti vetítésre játék!
Következő A hobbit: Az öt sereg csatája (The Hobbit: The Battle of the Five Armies) 2014
Megkezdődtek a CREED II. munkálatai
Golden Globe 2015 – a nyertesek listája
Itthon és külföldön is sikeres a Viharsarok
George Clooney Berlinben forgat
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Elegant Themes által tervezett | Powered by WordPress